Kommenthuszárok, ki a fényre! - mszp.hu
Ujhelyi Facebook | nyílt levél troll
2018. november 25. 12:07
Ugyanez igaz a nemzeti együttműködés rendszerének trollválogatottjára, amelynek tagjai hol a habonyi propaganda által megtévesztve, őszinte hittel, hol nyilvánvalóan fizetett Fidesz-alkalmazottként ütik dühösen a klaviatúrát. Mindegy, hogy éppen mi a téma, hogy miről szól egy közösségi poszt, hogy épp egy – például a magyar fiatalok életét segítő kezdeményezésről van-e szó - a trollok jönnek és hazaárulóznak, gyűlölködnek, személyeskednek. Miért ez az őrült frusztráltság? Miért ez az őrült feszültség? Nem veszik észre, hogy a kormányzati gyűlöletgyár függővé vált fogyasztói lettek?
Az elmúlt héten jelentkeztem rendhagyó videósorozatom, az Európa Taxi újabb epizódjával. Ismeretlen, tisztességes emberek, fiatalok és idősek szálltak be a kisbuszunkba, hogy Magyarországról és Európáról beszélgessünk. Kritikusan és önkritikusan. A narancsos kommenthuszárok persze máris versenyt futottak a leggyorsabb hazaárulózó címéért és – ahogy egy visszatérő trollunk tette például – egyszerűen „betegszállítónak” titulálta az Európa Taxit. A stílustalan személyeskedést soha nem tűrtem, azonban a csipkelődő vitának, az érvháborúnak és a véleményütköztetésnek nemhogy nagy híve, de edzett földharcosa is vagyok. Ezért a mai napon rendhagyó „trolljáratra” hívtam a gyakorlott kommenthuszárt: jöjjön ki a fényre a klaviatúra mögül, vitázzunk élőben és érdemben egy következő Európa Taxiban.
mszp.hu » Hírek » Kommenthuszárok, ki a fényre!